Kanton Pfirt
Dr Kanton Pfìrt (amtlich Canton de Ferrette) isch bìs März 2015 e Untergliderig vum Arrondissement Altchilche (Altkirch) im Département Oberelsass (Haut-Rhin) in dr Region Elsass in Frankrich gsii. Dr Kanton isch im Süde vum Sundgau glege.

Regionalsproch 
Dr Kanton Pfìrt ghört zämme mit em Kanton Hìnige zum Verbreitigsgebit vum Hochalemannische un hebt sich demit vum übrige Elsass ab, wo die ditsch Regionalsproch zum Nideralemannische oder ganz im Norde au zum Rhifränkische zellt.

Es git denebe au zwei frankophoni Ortschafte mit Franc-Comtois als Regionalsproch.

Gschicht 
Dr Kanton isch am 4. März 1790 im Zug vu dr Irichtig vu dr Départements als Teil vum domolige Distrikt Altchilche (Altkirch) gründet worre.

E Nejzueschnitt vu dr Grenze isch am 17. Februar 1800 im Zug vu dr Irichtig vu dr Arrondisments erfolgt. Dr Kanton isch im Arrondissement Altchilche zueteilt worre, wo ab 1857 Milhüse gheisse het.

In dr ditsche Zit vu 1871 bis 1919 sin d'Gmeinde vum Kanton Teil vum Kreis Altchilche (Altkirch) gsi, wo nit witter ideilt gsi isch.

Mit dr Rückkehr zue Frankrich isch dr Kanton sit em 28. Juni 1919 e Teil vum Arrondissement Altchilche, wo mit em ditsche Kreis identisch isch.

Zum 22. März 2015 ìsch dr Kànton ufglest wore.

Geografi 
Dr Kanton het im Norde an d'Kantoon Hìrsìnge und Altchilche grenzt, im Nordoschte und Oschte an dr Kanton Hìnige im Arrondissement Milhüse und im Süde an d'Schwiz mit dr Kantoon Basel-Landschaft, Jura und Enklave vum Kanton Soledurn.

Gmeinde 

Dr Kanton isch üs drissig rächt chleine Gmeinde bstande, wu numme dr Hauptort Pfirt devu iber 1000 Iwohner het.

(*) In dam Ort wird Französisch gschwätzt.

Pfirt
Sundgau